
న్యూఢిల్లీ : హిమాచల్ ప్రదేశ్ ముఖ్యమంత్రి వీరభద్ర సింగ్ ఎన్ఫోర్స్మెంట్ డైరెక్టరేట్ విచారణకు గురువారం హాజరయ్యారు. మనీలాండరింగ్ నిరోధక చట్టం క్రింద నమోదైన కేసులో విచారణకు  ఈ నెల 13న హాజరు కావాలని ఈడీ సమన్లు ఇచ్చినప్పటికీ ఆయన హాజరుకాలేదు. దీంతో మంగళవారం మరోసారి సమన్లు జారీ చేసి,  గురువారం విచారణకు హాజరు కావాలని ఆదేశించింది.ఆదాయానికి మించిన ఆస్తుల కేసులో స్వాధీనం చేసుకున్న పత్రాల ఆధారంగా ఆయనను ఈడీ ప్రశ్నించినట్లు సమాచారం. ఈడీ కార్యాలయానికి ఆయన తన అధికారిక కారులోనే వచ్చారు. కారుపైగల ఎర్ర బుగ్గకు ముసుగు వేశారు. పిడికిలి బిగించి గాలిలో ఊపుతూ దేశభక్తి గీతాన్ని ఆలపించారు. ఆయనను అరెస్టు చేయబోమనే హామీని ఢిల్లీ హైకోర్టుకు ఇచ్చేందుకు ఈడీ బుధవారం నిరాకరించిన సంగతి తెలిసిందే. ఈ కేసులో ఆయనతో పాటు మరికొందరు నిందితులు ఉన్నారు.

newdhilly : himachal pradesh mukhyamantri veerabhadra sing enforsment directorate vichaaranaku guruvaram haajarayyaaru. manilandering nirodhaka chattam krinda namodaina kesulo vichaaranaku  ee nela 13na haajaru kaavaalani eedee samanlu ichinappatiki aayana haajarukaaledu. deentho mangalavaaram marosari samanlu jaarii chesi,  guruvaram vichaaranaku haajaru kaavaalani aadesinchindi.aadaayaaniki minchina aastula kesulo swaadheenam chesukunna patraala aadhaaramgaa aayananu eedee prasninchinatlu samacharam. eedee kaaryaalayaaniki aayana tana adhikaarika kaarulone vachaaru. kaarupaigala erra buggaku musugu vaesaaru. pidikili biginchi gaalilo ooputuu deshabhakti geetaanni aalapinchaaru. aayananu arestu cheyabomane haameeni dhilli hycortucu ichenduku eedee budhavaaram niraakarinchina sangati telisinde. ee kesulo aayanatho paatu marikondaru ninditulu unnaaru.